**Kivételes települési támogatás**

Siófok Város Önkormányzata által biztosítható települési támogatásokról szóló 1/2016. (II.29.) számú rendelete alapján nyújtható pénzbeli ellátás.

**Az ellátás célja**:

Az egyedi körülményeket is figyelembe véve méltányosságból kivételes települési támogatás állapítható meg a kérelmező részére, amennyiben önhibáján kívül olyan előre nem látható állapot vagy helyzet állt elő, amely a kérelmező életét, egészségét, alapvető ellátását olyan módon vagy mértékben veszélyezteti, károsítja, hogy a kár megelőzése, elhárítása vagy a következmények felszámolása meghaladja az önkormányzat e rendelet szerinti pénzbeli vagy természetbeni támogatásaként nyújtható segítséget.

**Hatáskör gyakorlója**: Siófoki Város Polgármestere

**Illetékesség:** Siófok város közigazgatási területe

**Ügyintézés:**

Siófoki Közös Önkormányzati Hivatal

Hatósági Osztály

Igazgatási Csoport
8600 Siófok, Fő tér 1.

**Ügyintézők:**

Kaszáné Bodó Viktória

Bujtor Krisztina

**Ügyfélfogadási idő**:

hétfő: 8.00-12.00 h-ig, 13.00-16.00 h-ig
szerda: 8.00-12.00 h-ig, 13.00-16.00 h-ig
péntek: 8.00-12.00 h-ig

**Ügyfélfogadás helye:**

Siófoki Közös Önkormányzati Hivatal
Hatósági Osztály Igazgatási Csoport

Ügyfélszolgálati Iroda
8600 Siófok, Fő tér 1. fsz. 2. szoba

Ügyfélhívó kód: Rendkívüli létfenntartási támogatás

**Telefonos elérhetőség**:

84/504-117

**E-mail elérhetőség:**

szocialis@siofok.hu

**A kérelem elbírálásának határideje**: teljes eljárásban 60 nap

**Eljárási illeték**: az eljárás illetékmentes

**A fellebbezésre nyitva álló határidő**: döntés kézhezvételétől számított 15 nap

**Egyéb információk:**

**Kivételes települési támogatás** abban az esetben nyújtható támogatás,

a) az egyszemélyes háztartásban élő havi nettó jövedelme nem haladja meg a rendelet [7. § a) pont](https://or.njt.hu/eli/731487/r/2016/1/2025-04-01#SZ7@BE0@POA)jában meghatározott mérték háromszorosát,

b) a többszemélyes háztartásban az egy főre jutó havi nettó jövedelem nem haladja meg a rendelet [7. § b) pont](https://or.njt.hu/eli/731487/r/2016/1/2025-04-01#SZ7@BE0@POB)jában meghatározott mérték háromszorosát.

**Vagyon:** az a hasznosítható ingatlan, jármű, továbbá vagyoni értékű jog, amelynek
a) külön-külön számított forgalmi értéke, illetőleg összege a szociális vetítési alap összegének a harmincszorosát (jelenleg: 855.000.-Ft), vagy

b) együttes forgalmi értéke a szociális vetítési alap összegének a nyolcvanszorosát (2.280.000.-Ft) meghaladja, azzal, hogy a szociális rászorultságtól függő pénzbeli és természetbeni ellátások jogosultsági feltételeinek vizsgálatánál nem minősül vagyonnak az az ingatlan, amelyben az érintett személy életvitelszerűen lakik, az a vagyoni értékű jog, amely az általa lakott ingatlanon áll fenn, továbbá a mozgáskorlátozottságra tekintettel fenntartott egy személygépjármű.

**A kérelem benyújtásának módja:** formanyomtatványon

## A kérelemhez csatolni kell:

* a kérelmező és a vele egy háztartásban élők jövedelméről szóló igazolásokat,
* elvált személy esetén a házasság felbontásáról, illetve a gyermek elhelyezéséről szóló jogerős bírósági döntést, vagy házastársától, illetve gyermeke édesapjától külön élő személy esetén a gyámhatóság jegyzőkönyvét,
* 16. életévet betöltött önálló keresettel nem rendelkező a nappali oktatás munkarendje szerint tanulmányokat folytató gyermek esetén iskolalátogatási igazolást,
* a kérelem formanyomtatványon közölt adatokat alátámasztó igazolásokat,
* minden olyan egyéb igazolást, mely alátámasztja az önhibán kívüli, előre nem látható állapotot vagy helyzetet, amely az életet, egészséget, alapvető ellátást veszélyezteti, károsítja.